cyanic-selkie/wikianc huggingface dataset:
Իրան
Թատրոն
Թատերարվեստի տարրեր են պարունակել Իրանի հին ծիսակատարությունները։ Հիշատակություններ կան բազիգերների հին թատրոնի մասին, որ մոտ է եղել գուսանների արվեստին։ Կենցաղավարել են մնջախաղը, ստվերների և տիկնիկային թատրոնները։ 10-րդ դարից զարգացել են միստերիաները, որոնց գրառումներից 17-18-րդ դարերից սկզբնավորվել է պարսկական ողբերգության թազիյե տեսակը։ Մինչե 1930-ականներին ներկայացումներ են տվել թափառաշրջիկ դերասանները՝ մասխարաբազները։ 1890 թվականին, Թեհրանում, պոլիտեխնիկական դպրոցին կից ստեղծվել է պալատական թատրոն, 1911-12 թվականներին կազմակերպվել են Ազգային, 1917 թվականին՝ Իրանական կոմեդիայի թատրոնները, 1932 թվականին՝ թատրոն-ստուդիա (ղեկավար բեմա նկարիչ Ս. Քերմանշահի). 1945-49 թվականներին, Թեհրանում գործել է «Ֆիրդուսի» թատրոնը, 1963 թվականին ստեղծվել դրամատիկական ստուդիա։ Մշտական թատերախմբերից են՝ «Թատրոնն այսօր» (ղեկավար Մ. Ջաֆֆարի), «Ազգային» (ղեկավար Մ. Զավանմարդ) և Արվեստի ու մշակույթի մինիստրության խումբը։
Իրանի ճանաչված դերասաններից են՝ Մոստաֆա և Մախին Օսկույիները, Մոհամադ Ալի Քեշավարզը, Ռոհմեդին Իասրովին։ 1968-69 թվականներին «Թալար մուզե» թատրոնում բեմադրվել են Ա. Օստրովսկու, Մ. Գորկու, Ա. Արբուզովի, Բ. Բրեխտի և արևմտաեվրոպական այլ դրամատուրգների պիեսները։ Թեհրանում գործում են նաև «Շահրիվարի 25-ի», «Քասրա», «Նասր», «Ջամեյե Բարբոդ», Մաշհադում՝ Ազգային թատրոն, Սպահանում՝ «Սեպահան», Համադանում՝ «Բուալի» և այլ թատրոններ։ Հայ թատերական կյանքն Իրանում սկզբնավորվել է 1879 թվականին՝ Թեհրանում (Մ. Փափազյանի նախաձեռնությամբ)։ 1880 թվականից ներկայացումներ են տրվել Թավրիզում, 1888 թվականից՝ Նոր Ջուղայում։ 1888 թվականին և 1890 թվականին Թավրիզում և Թեհրանում պիեսներ են բեմադրել Ս. և Ա. Սաֆրազյանները (այդ թվում «Պեպո»-ն՝ Աստ. Փանվելյանի ադրբեջաներեն թարգմանությամբ)։ 20-րդ դարի սկզբին Իրանի հայաշատ քաղաքներում ներկայացումներ են տվել Թիֆլիսից, Բաքվից ժամանած հայկական թատերախմբերը (այդ թվում Աբելյան-Արմենյան թատերախումբը)։ 1919-21 թվականներին Իրանում են աշխատել Սիրանուշը, Արմենյան ամուսինները, Ա. Հովհաննիսյանը։ Իրանի և իրանահայ թատրոնին մեծ ծառայություններ է մատուցել Վ. Փափազյանը (1934)։ Իրանում հայկական թատրոնի զարգացմանը մեծապես նպաստել են Մ. Թաշճյանը, Մ. Մարությանը, Ս. Արզումանյանը, Ռ. և Լ. Աթայանները, Մ. Մանուկյանը, Եֆբարը և ուրիշներ։ 1940-50-ական թվականներին Թավրիզում գործել են «Շիրվանզադե», «Հ. Աբելյան», «Սասունցի Դավիթ», ինչպես և Դրամատիկական, Դրամա-օպերետային թատերախմբեր։ Թատերական կապերն ամրապնդելու գործում նշանակալից դեր են կատարել երգիչ, բանաստեղծ և դերասան Ա. Հովհաննիսյանը, Մ. և Ն. Մարվարյանները, Է. Բալասանյանը։
Կինո
1930 թվականին նկարահանվել է առաջին «Աբի Ռաբի» (ռեժիսոր՝ Էխանիյան) խաղարկային ֆիլմ-ֆարսը։ 1946 թվականին Թեհրանում կազմակերպվել է «Միթրաֆիլմ» առաջին կինո ստուդիան։ 1950-ականների ամենահաջողված՝ «Նավահանգստի գողը» (1954, ռեժիսոր Ա. Շիրազի) ֆիլմը ստեղծվել է իտալական նեոռեալիզմի ազդեցությամբ։ 1960-1970-ական թվականներին թողարկվում են դիցաբանական և պատմական թեմաներով ֆիլմեր, կոմեդիաներ, մելոդրամներ՝ «Մազանդարանի վագրը» (ռեժիսոր՝ Ս. Խաչիկյան), «Սպասումի ափը» (ռեժիսոր Ս. Յասեմի) են։ 1955 թվականից Թեհրանում անց են կացվում միջազգային, 1964 թվականից՝ ազգային կինոփառատոներ։ 1964 թվականին հիմնադրվել է Կինեմատոգրաֆիայի բարձրագույն խորհուրդը։ Իրանի կինեմատոգրաֆիայի զարգացմանը նպաստել են ռեժիսորներ Մ. Մոհսենին, Մ. Ցասեմին, Շ. Ռաֆիան, Մ. Խաչիկյանը և ուրիշներ։ Կինոդերասաններից են՝ Վոսուղին, Ֆարդին, Արմանը, ժալեն, Շիվան, Շոխլան, Դիլքեշը, Մադրը և ուրիշներ։ Կինոստուդիաներից են (1971)՝ «Պարս-ֆիլմ»-ը, «Ասիա-ֆիլմ»-ը, «Ասրե-Թալայի»-ն, «Միսագիե»-ն, «Քարավան»-ը։ Թողարկվում է 100-ից ավելի կինոնկար։
Հետաքրքիր փաստեր
Իրանի դրոշը աշխարհում ամենաշատ բառեր պարունակող դրոշն է։ Դրոշի վրա 22 անգամ գրված է «Ալլահ Ակբար» ։
Արտաքին հղումներ
Կատեգորիա:Իրան Կատեգորիա:Ասիայի երկրներ Կատեգորիա:ՄԱԿ-ի անդամ երկրներ Կատեգորիա:Իսլամական հանրապետություններ Կատեգորիա:ՕՊԵԿ անդամ երկրներ Կատեգորիա:1979 հիմնադրված պետություններ և տարածքներ Կատեգորիա:Հայկական լեռնաշխարհի ժամանակակից պետություններ
Օգլեթորպ շրջան (Ջորջիա)
Օգլեթորպ շրջան (Oglethorpe County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 1.142 կմ² է, բնակչությունը՝ 12.635 մարդ (2010 թ. տվյալներով)։ Շրջկենտրոնն է Լեքսինգտոն բնակավայրը։ Կազմավորվել է 1793 թ.։
Կատեգորիա:Ջորջիայի շրջաններ
Ղուկաս Վանանդեցի
Ղուկաս Վանանդեցի, հայտնի է նաև որպես Ղուկաս Նուրիջանյան (ծնվել է մոտ 1650-ական թթ. սկզբներին - մահվան թվականն անհայտ է ), 17-րդ դարի երկրորդ կեսի և 18–րդ դ. առաջին քառորդի հայ մատենագիր, թարգմանիչ, փիլիսոփա, գրահրատարակիչ, մշակութային գործիչ, դպիր։
Կյանքը, գրական և մշակութային գործունեությունը
Ծնվել է Հայաստանի Գողթն գավառի (այժմ՝ Նախիջևանի ինքնավար մարզում) Վանանդ գյուղում։ Նախնական կրթությունն ստացել է տեղում, ապա 1679 - 1682 թթ. ուսումը շարունակել է Հռոմի Ուրբանյան վարժարանում։ 1690 թվականին Ամստերդամում միացել է իր ազգական տպագրիչ Մատթեոս Վանանդեցուն ն գործուն մասնակցություն բերել հայկական տպարանի աշխատանքին։ 1706 թվականին տպարանի տնօրեն Թովմաս Վանանդեցու հետ մեկնել է Անգլիա նյութական միջոցներ հայթայթելու։ 1707 թվականին Օքսֆորդի համալսարանում ստացել է արվեստի մագիստրոսի գիտական աստիճան ։ Թովմասի մահից (1708) հետո եղել է Ամստերդամի տպարանի տնօրենը (մինչև փակվելը՝ 1717 թվականը)։ Կատարելով խմբագրական, գրաշարական, սրբագրական աշխատանքներ՝ լույս է ընծայել գրքեր, այդ թվում՝ «Համառօտ քերականութիւն» (1711), Շարակնոց (1712), Սաղմոսարան (1713, 1714), «Պարզատումար» (1714), «Կարճառօտ ժամագիրք» (1717)։
Ղուկաս Վանանդեցին հեղինակ է փիլիսոփայական, կրոնական, աշխարհագրական, վաճառականական երկերի, դասագրքերի։ Դրանց մի մասը տպագրվել է Ամստերդամի հայկական տպարանում։ Տպագրվել են «Բանալի համատարածի աշխարհացոյցին մերոյ նորածնի» (1696), որ հայկական առաջին տպագիր քարտեզի՝ «Համատարած աշխարհացույց»-ի ուսումնական ուղեցույցն է, «Համաձայնութիւն հնգետեսակ ամսոց...» (1698) տոմարագրական աշխատությունը, «Գանձ. Չափոյ՝ Կշռոյ՝ Թուոյ՝ և Դրամից բոլոր աշխարհի» (1699), որ երրորդ աշխարհաբար գիրք է, նախատեսված վաճառականների համար, «Դուռն իմաստութեան» կամ «Ոսկեայ դուռն դպրատան» (1699), դասագիրք է, «Բնաբանութիւն իմաստասիրական կամ Տարերաբանութիւն» (1702) փիլիսոփայական, բնագիտական, օդերևութաբանական երկը (այս երկուսի հեղինակակիցն է Մատթեոս Վանանդեցին), «Համբոյր սրբութեան» (1704) և այլն։
Ղուկաս Վանանդեցու մոտ հայերեն է սովորել գերմանացի ականավոր արևելագետ Յոհան Շրյոդերը, որն իր հայագիտական (լատիներեն) նշանավոր երկը՝ «Արամեան լեզուին գանձ»-ը, գրել և հրատարակել է Ղուկաս Վանանդեցու օգնությամբ։ Ղուկաս Վանանդեցու բարեկամն է եղել և նրան այցելել է գերմանացի մեծ մտածող Գոտֆրիդ Վիլհելմ Լայբնիցը։
Հետևելով հին հունական փիլիսոփաներին՝ Ղուկաս Վանանդեցին ընդունում էր, որ մեզ շրջապատող առարկաները չորս տարրերի՝ հողի, ջրի, օդի և հրի տարբեր զուգակցություններ են։ Ղուկաս Վանանդեցին պատրաստել է հայկական աստղագիտական-գեոդեզիական գործիք՝ աստրոլաբ (պահպանվում է Բյուրականի աստղադիտարանում), որով որոշվում էին երկնային մարմինների կոորդինատները, համաստեղությունների դիրքը երկնոլորտում, Արեգակի դիրքը խավարածրի վրա, տեղի աշխարհագրական լայնությունը, օրվա ժամը, գիշերվա ու ցերեկվա տևողությունները, անմատչելի առարկաների բարձրությունն ու հեռավորությունը։
Արտաքին հղումներ
Կատեգորիա:Հայ մատենագիրներ Կատեգորիա:Հայ փիլիսոփաներ Կատեգորիա:Հայ գրահրատարակիչներ Կատեգորիա:Հայ թարգմանիչներ Կատեգորիա:Հայ մշակութային գործիչներ
Թիկնոց և դաշույն (ֆիլմ, 1946)
«Թիկնոց և դաշույն» (Cloak and Dagger), ռեժիսոր Ֆրից Լանգի ֆիլմը՝ Գերի Կուպերի մասնակցությամբ։ Ինչպես և «Մադլեն փողոց, 13» (13 Rue Madeleine) ֆիլմը, այն հարգանքի տուրք է Ռազմավարական ծառայությունների վարչության (OSS) գործողություններին, որոնք անցկացվել են Երկրորդ համաշխարհային պատերազմի ընթացքում օկուպացված Եվրոպայում։ Անունը հիմնված է 1946 թվականի «Թիկնոց և դաշույն։ ՌԾՎ գաղտնի պատմությունը» (Cloak and Dagger: The Secret Story of O.S.S.) գրքի վրա, որը գրել են Քորի Ֆորդը (Corey Ford) և Ալիստեր Մաք-Բեյնը (Alastair MacBain)։ ՌԾՎ-ի նախկին գործակալ Է․ Մայքլ Բյորքը հանդես է եկել որպես տեխնիկական խորհրդատու։
Վերջաբանի բացակայություն
Ինչպես պլանավորել էր Լանգը, ֆիլմը տարաբնույթ ավարտ ունեցավ։ Կուպերը մի խումբ ամերիկացի դեսանտայինների առաջնորդում է դեպի հարավային Գերմանիա՝ գտնելու այն, ինչ մնացել էր ստորգետնյա գործարանից, այսինքն՝ համակենտրոնացման ճամբարի մահացած աշխատողների մարմինները և ապացույցներ, որ գործարանը միջուկային զենք է արտադրել։ Կուպերը նշում է, որ գործարանը կարող էր տեղափոխվել Իսպանիա կամ Արգենտինա և բացահայտող ելույթ է ունենում։ «Սա ատոմային դարի առաջին տարին է, և թող օգնի մեզ Աստված, եթե մենք կարծում ենք, որ կարող ենք դա գաղտնի պահել աշխարհից» ։ Պրոդյուսեր Միլթոն Սպերլինգը, որը նկարահանումների ժամանակ հաճախ էր վիճում Լանգի հետ, տեսարանը համարել է ծիծաղելի, քանի որ գերմանացիները չունեին միջուկային զենք ։
Ռադիոշոու
1950 թվականին NBC ընկերությունը թողարկել է համանուն շոու, որը հիմնված է Ֆորդի և Մաքբեյնի գրքի վրա և ներառում է 26 դրվագ։ Այն սկսվել է դերասան Ռեյմոնդ Էդվարդ Ջոնսոնի տված հարցով․ «Պատրա՞ստ եք արդյոք հանուն Միացյալ Նահանգների վտանգավոր առաքելություն ձեռնարկել՝ նախապես իմանալով, որ կենդանի չեք վերադառնա» ։
Լարդների մասին
Սցենարիստներից մեկը՝ գրող Ռինգոլդ Ուիլմեր Լարդները (այսպես կոչված «Հոլիվուդյան տասնյակից»), ներքաշվել է հանուն իշխանության Ջոն Էդգար Հուվերի և ԿՀՎ մինչև մղված պայքարի մեջ։ Նա ձերբակալվել է և ներառվել սև ցուցակում Կարմիր վտանգի ընթացքում ։
Արտաքին հղումներ
Կատեգորիա:1946 ֆիլմեր Կատեգորիա:Ամերիկյան թրիլեր ֆիլմեր Կատեգորիա:Ֆիլմեր Երկրորդ համաշխարհային պատերազմի մասին Կատեգորիա:Ամերիկյան սև-սպիտակ ֆիլմեր Կատեգորիա:Warner Bros. ֆիլմեր Կատեգորիա:Անգլերեն ֆիլմեր
Հասկի (ռեփեր)
Հասկի (Хаски, իրական անուն՝ Դմիտրի Կուզնեցով , ), ռուս հիփ հոփ կատարող Ուլան Ուդե քաղաքից։ Հայտնի է երգերի կատարման անսովոր ձևով, մռայլ տեքստերով և առձայնույթի և բաղաձայնույթի կիրառմամբ բարդ հանգավորմամբ  ։
Կենսագրություն
Դմիտրի Կուզնեցովը ծնվել է 1993 թվականի փետրվարի 10-ին Իրկուտսկում, որտեղից մանուկ հասակում տեղափոխվել է Բուրյաթիա ։ Վաղ տարիներն անցկացրել է հորաքրոջ մոտ։ Երբ եկել է Կուզնեցովի դպրոց գնալու ժամանակը, տեղափոխվել է Ուլան Ուդե, որտեղ նրան դաստիարակել է մայրը։ Դմիտրին մեծացել է Վոստոչնի թաղամասում, որին հետագայում նա նվիրելու է «Поэма о Родине» երգը։
15 տարեկանում Դմիտրին՝ ոգեշնչվելով Կաստա և Մնոգոտոչիա խմբերի ստեղծագործություններից, ռեփ հորինելու առաջին փորձերն է կատարել։
2010 թվականին Դմիտրին հանձնել է Միասնական պետական քննությունը (ՄԻՔ)՝ վաստակելով 100 միավոր, ինչը թույլ է տվել նրան ընդունվել Մոսկվայի պետական համալսարանի ժուռնալիստիկայի ֆակուլտետ ։
Առաջին տարվա ընթացքում Դմիտրին սկսել է աշխատել իր մասնագիտությամբ և, որպես լրագրող, համագործակցել է ՆՏՎ, ՎԳՏՌԿ և Ռոսիա 1 հեռուստաընկերությունների հետ։
2017 թվականին Դմիտրին հանդես է եկել իր ռեժիսորական դեբյուտով։ Նրա «Հոգետրոնիկա» կարճամետրաժ ֆիլմը դարձել է 2017 թվականին «Յանդեքս․Տաքսի» ընկերության կողմից հիմնադրված «Մեդիալաբորատորիայի» առաջին հինգ ֆիլմերից մեկը։ Կինոնկարը ներառել է նաև «Смотрящий» ստեղծագործության պրեմիերան, որը Դմիտրին գրել է հատուկ ֆիլմի համար ։
Ստեղծագործական գործունեություն
2011 թվականին նա մասնակցել է «9-րդ պաշտոնական MC բաթլ Hip-Hop.Ru»-ում, որտեղ հասել է 3-րդ փուլ՝ զիջելով Օչերեդնոյ MC-ին։
Նույն թվականին նա ՅուԹյուբ հարթակում հրապարակել է իր դեբյուտային տեսահոլովակը «Седьмое октября» երգի համար։ Կոմպոզիցիան սուր սոցիալական երանգներ է ունեցել և վերագրվել է Վլադիմիր Պուտինի ծննդյան օրվանը ։
2013 թվականին նկարահանվել է մեկ այլ տեսահոլովակ՝ «Космолёт», և տեղի է ունեցել Հասկիի դեբյուտային՝ «сбчь жзнь» ալբոմի թողարկումը։
Իր կարիերայի ձևավորման ընթացքում Կուզնեցովը հանդիպել է գրող Զախար Պրիլեպինին, որը 2014 թվականին մասնակցել է իր «Пора валить» ստեղծագործության ձայնագրմանը ։
2016 թվականին երաժիշտը տեսահոլովակ է թողարկել «Черным-черно» երգի համար ։ Դրանից հետո թողարկվել են այնպիսի տեսահոլովակներ «Панелька» և «Пуля-дура» երգերի համար ։
2017 թվականի ապրիլի 1-ին թողարկվել է Հասկիի երկրորդ՝ «Любимые песни (воображаемых) людей» ստուդիական ալբոմը, որը դեբյուտել է iTunes-ի 4-րդ և Google Play-ի 5-րդ հորիզոնականներին։ 2017 թվականի մայիսի 25-ին Հասկին թողարկել է «Ай» երգի համար տեսահոլովակը, նույն տարվա հուլիսի 13-ին՝ «Пироман 17»-ի համար տեսահոլովակը, իսկ նոյեմբերի 23-ին՝ «Крот 17»-ի։
Օգոստոսի 30-ին թողարկվել է «Поэма о Родине» երգի տեսահոլովակը։ Ռեփերը ստեղծագործության տողերը նվիրել է իր փոքրիկ հայրենիքին՝ Բուրյաթիայի մայրաքաղաք Ուլան Ուդե քաղաքին։ Տեքստը նկարագրում է Դմիտրիի հայրենակիցների կյանքի անհուսությունը և հարազատ վայրերի խստությունը։ Հոլովակը նկարահանվել է Վոստոչնի միկրոշրջանում, որտեղ մեծացել է հեղինակը։ Սեպտեմբերի 11-ին թողարկվել է երաժշտի առաջին երգը փանկ ռոք ժանրում՝ «Человек в Интернете», որին հաջորդել են «Убить Рэпера» և «Животворящий флоу» երգերը։
2019 թվականի հոկտեմբերի 7-ին՝ Վլադիմիր Պուտինի ծննդյան օրը, թողարկվել է «Седьмое октября» թրեքի նոր տարբերակը և դրա տեսահոլովակը։
2020 թվականի սեպտեմբերի 25-ին թողարկվել է «Хошхоног» երրորդ ալբոմը ։ Հոշխոնոգը խոզի կամ ձիի խաշած աղիքներից պատրաստվող ավանդական բուրյաթական ուտեստ է։
Միջադեպեր
2018 թվականի սեպտեմբերի 11-ին Հասկին իր ինստագրամյան կայքէջում տեսանյութ է տեղադրել, որտեղ ջնջել է ձայնագրված ալբոմով պանակը ։ Ալբոմը նախատեսվել էր թողարկել մեկ տարվա ընթացքում և կրել է «Евангелие от собаки» անվանումը։ Ռեփերի խոսքով՝ ալբոմը ենթադրվել էր որպես «10-ականների Մոսկվայում Հիսուսի մասին կոնցեպտուալ պատմություն»։ Ալբոմի միակ թողարկված երգը «Иуда»-ն էր, որը թողարկվել էր ապրիլի սկզբին ։
2018 թվականի սեպտեմբերի 12-ին Mash կայքը հրատապ լուր է հայտնել, որի համաձայն Ռից-Կարլթոն Մոսկվա հյուրանոցի պատուհանից «կարմիր մարզահագուստով դիակ է կախված»: Ավելի ուշ պարզվել է, որ այս ամենն արել են երկու հոգի՝ Հասկին և նրա ընկերը՝ Ռուսլան Խարտաևը։ Նրանք փաթաթել են Դմիտրիին հանդեձմամբ և մեկ ժամ կախել են նրան պատուհանից։ Ավելի ուշ նրանք բերման են ենթարկվել ոստիկանության կողմից, բայց շուտով ազատ են արձակվել ։
2018 թվականի սեպտեմբերի 15-ին ՎԿ-ում Հասկիի պաշտոնական խմբում գրառում է հրապարակվել. «Ռեփեր Հասկիի հետ հրաժեշտի արարողությունը տեղի կունենա սեպտեմբերի 16-ին, ժամը 12:30-ին»: Սեպտեմբերի 16-ին Հասկին արարողության ողջ ընթացքում պառկած է եղել դագաղի մեջ, մինչ իրականացվում էր հեռարձակում։ Հեռարձակման ավարտին ռեփերը բացեց աչքերը ։
2018 թվականի նոյեմբերի 19-ին, պետական ​​մարմինների խնդրանքով, «Иуда» երգի տեսահոլովակը արգելափակվել է Ռուսաստանի բնակիչների համար՝ առնաց պատճառների բացահայտման ։
Ձերբակալություն Կրասնոդարում
2018 թվականի նոյեմբերի 22-ին Կրասնոդարի Պերվոմայսկի շրջանային դատարանը որոշում է կայացրել մանր խուլիգանության մասին հոդվածի համաձայն ձերբակալել ռեփերին 12 օրով այն բանի համար, որ համերգը չեղյալ հայտարարելուց հետո նա փորձել է ռեփ կատարել ուրիշի մեքենայի տանիքից իրեն եկած ունկնդիրների առջև ։ Հասկիի համերգների արգելքը նախաձեռնել է Լենինգրադի մարզի Օրենսդիր ժողովի պատգամավոր Վլադիմիր Պետրովը, որը խնդրել է Ռուսաստանի գլխավոր դատախազությանը արգելել ռեփերի համերգները երկրում՝ մատաղ սերնդի վրա դրանց բացասական ազդեցության պատճառով ։ Ըստ ՌԻԱ Նովոստիին՝ Պետրոնվ ասել է․ «Ինքնասպանությունների և թմրամոլության քարոզիչները չպետք է ելույթների համար վայրեր ունենան։ Հուսով եմ, որ այս «արվեստը» կվերցվի իրավապահ մարմինների աշխատակիցների և իրավասու անձանց խիստ հսկողության տակ» ։ Կաստա խումբը, լրագրող Լեոնիդ Պարֆյոնովը, գրող Զախար Պրիլեպինը , երգիչ Լև Լեշենկոն , ռեփերներ Վասիլի Վակուլենկոն (Բաստա) , Օքսիմիրոնը , Noize MC-ն և Schokk-ը հանդես են եկել ի պաշտպանություն ռեփերի և ընդդեմ պետության միջամտության ստեղծագործական գործընթացին։
2018 թվականի նոյեմբերի 26-ին Հասկին ազատվել է կալանքից, իսկ պատժաչափը բեկանվել է։ Նույն օրը երեկոյան կայացել է երեք ռեփերների՝ Օքսիմիրոնի, Noize MC-ի և Բաստայի՝ նախորդ օրը հայտարարված «Я буду петь свою музыку» (Ես երգելու եմ իմ երաժշտությունը) համատեղ համերգը՝ հօգուտ Հասկիի ։ Նախատեսվել էր համերգից ստացված հասույթը փոխանցել Դմիտրիին, որը կորցրել էր Ռուսաստանում իր համերգները տալու հնարավորությունը։ Հասկին շնորհակալություն է հայտնել իր գործընկերներին և հայտարարել է, որ հանգանակված գումարը փոխանցվելու է իրավապաշտպան կազմակերպություններին, ինչպիսիք են «Ագորան», «Բաց Ռուսաստանը» և Մեդիազոնա պորտալը, ինչպես նաև այլ երաժիշտներին, որոնց համերգներն արգելված են, մասնավորապես IC3PEAK և Ֆրենդզոնա խմբերին  ։
2018 թվականի դեկտեմբերին Կրասնոդարի Սովետսկի շրջանային դատարանը որոշում էէ կայացրել արգելել Ռուսաստանի տարածքում ռեփերի չորս տեսահոլովակների տարածումը՝ «Иуда», «Поэма о Родине», «Пуля-дура» և «Пироман 17» :
Արտաքին հղումներ
Կատեգորիա:Իրկուտսկ քաղաքում ծնվածներ Կատեգորիա:21-րդ դարի երգիչներ և երգչուհիներ
Աստերոիդների ցանկ (329201-329300)
Աստերոիդների ցանկ (329101-329200) * Աստերոիդների ցանկ * Աստերոիդների ցանկ (329301-329400)
Նեչաևսկոե (գյուղ, Կոնոտոպի շրջան)
Նեչաևսկոե (Нечаївське), գյուղ Ուկրաինայի Սումիի մարզի Կոնոտոպի շրջանում։
2001 թվականի տվյալներով Նեչաևսկոե գյուղում բնակվում էր 15 մարդ։
Արտաքին հղումներ
Կատեգորիա:Ուկրաինայի Սումիի մարզի Կոնոտոպի շրջանի բնակավայրեր Կատեգորիա:Ուկրաինայի գյուղեր
Մոնտե Ռոմանո
Մոնտե Ռոմանա (Monte Romano), կոմունա Իտալիայում, գտնվում է Լացիո մարզի Վիտերբո գավառում ։
Բնակչությունը կազմում է 1939 մարդ (ըստ 2001 թվականի), բնակչության խտությունը կազմում է 22,55 մարդ/կմ²։ Տարածքը կազմում է 10,75 կմ²։ Փոսատային ինդեքս՝ 01010։ Հեռախոսային կոդ՝ 0766։
Քաղաքի հովանավոր սուրբը հանդիսանում է Սուրբ Կորոնան (Santa Corona), որի տոնը նշվում է ամեն տարի մայիսի 14-ին։
Ծանոթագրություններ
Կատեգորիա:Իտալիայի բնակավայրեր
Նոր Աստղաբերդ
Նոր Աստղաբերդ (նախկին անվանումը` Փայահան), գյուղ Հայաստանի Հանրապետության Սյունիքի մարզի Կապանի տարածաշրջանում, մարզկենտրոն Կապանից 31 կմ հյուսիս-արևմուտք, Գեղի գետի վերին հոսանքի ձախ ափին։
Փայահան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից` Կապանի շրջանի։ 1995 թվականից մտնում է ՀՀ Սյունիքի մարզի մեջ։ Վերանվանվել է Նոր Աստղաբերդ 2006 թ. հուլիսի 4-ին ։
Բնակչություն
Ըստ ՀՀ 2011 թ. մարդահամարի արդյունքների` Նոր Աստղաբերդի մշտական բնակչությունը կազմել է 57, առկա բնակչությունը` 21 մարդ ։ Մինչև 1988-1989 թթ. բնակեցված է եղել ադրբեջանցիներով ։ Նոր Աստղաբերդի բնակչության փոփոխությունը ժամանակի ընթացքում` ստորև.
Տնտեսություն
Բնակչությունը զբաղվում է անասնա-պահությամբ և դաշտավարությամբ։
Պատմամշակութային կառույցներ
Նոր Աստղաբերդում պահպանվել են եկեղեցու ավերակներ, գերեզմանոց և Սանջեր գյուղատեղիի հետքեր։
Ծանոթագրություններ
Կատեգորիա:Սյունիքի մարզի գյուղեր Կատեգորիա:Սյունիքի մարզի բնակավայրեր
Տիրամայր Հայաստանի
«Տիրամայր Հայաստանի», Տիրամայր Հայաստանի Պողոսյան կրթահամալիրի երգչախումբը։
Հիմնադրվել է 2005 թվականին Գյումրիում՝ կրթահամալիրի ղեկաավար, Անարատ Հղության հայ քույրերի միաբանության ընդհանուր մեծավորուհի մայր Արուսյակ Սաճոնյանի և Ռոբերտ Մլքեյանի նախաձեռնությամբ։ 2015 թվականին Հռոմի Սբ Պետրոս տաճարում մասնակցել է Հայոց ցեղասպանության 100-ամյակին նվիրված Ֆրանցիսկոս պապի, 2016 թվականին՝ Գյումրու Վարդանանց հրապարակում մատուցած պատարագներին։ Հյուրախաղերով հանդես է եկել Ֆրանսիայի, Շվեյցարիայի, Իտալիայի, Բելգիայի, Լիբանանի քաղաքներում։
Կատեգորիա:Հայկական երաժշտական խմբեր
Նիդերբրոն լե Բեն
Նիդերբրոն լե Բեն (Niederbronn-les-Bains), համայնք Ֆրանսիայի Գրանդ Էստ մարզի Ստորին Հռենոս գավառում ։
Բնակչությունը 2006 թվականի դրությամբ կազմում է 4484 մարդ, բնակչության խտությունը` 142.80 մարդ/կմ²։ Բնակավայրը զբաղեցնում է 31.4 կմ² տարածք։
Աշխարհագրություն
Գտնվում է Փարիզ քաղաքից 390 կմ արևելք, Ստրասբուրգ քաղաքից` 45 կմ հյուսիս։
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 2702 աշխատունակ (15-64 տարեկան) բնակիչ, որոնցից ակտիվ էին 1979-ը, իսկ ոչ ակտիվները` 723։ Ակտիվության ցուցանիշը կազմում է 73,2 %։ 1979 աշխատունակ մարդկանցից աշխատել է 1753 անձ (956 տղամարդ և 797 կին)։ Գործազուրկ են եղել 226 անձ (101 տղամարդ և 125 կին)։ 723 անաշխատունակներից 160-ը եղել են աշակերտներ կամ ուսանողներ, 313-ը` թոշակառուներ, իսկ 250-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Պետրոպավլովսկի գյուղական խորհուրդ (Վոլչանսկի շրջան)
Պետրոպավլովսկի գյուղական խորհուրդ  (Петропавлівська сільська рада), Ուկրաինայի Խարկովի մարզի Վոլչանսկի շրջանում ։
2001 թվականի տվյալներով Պետրոպավլովսկի գյուղական խորհրդում բնակվում էր 564 մարդ։ Բնակավայրը զբաղեցնում է 50.58 կմ² տարածք։ Բնակչության խտությունը կազմում էր 11.15 մարդ/կմ²։ Խորհրդում կա 3 բնակավայր։
Արտաքին հղումներ
Կատեգորիա:Ուկրաինայի բնակավայրեր Կատեգորիա:1917 թվականին հիմնադրված բնակավայրեր
Պետրոպավլովկա (գյուղ, Կուպյանսկի շրջան)
Պետրոպավլովկա (Петропавлівка), գյուղ Ուկրաինայի Խարկովի մարզի Կուպյանսկի շրջանում։ Բնակավայրը նախկինում նաև անվանվել է Գնիլիցկոգո։ Հիմնադրվել է 1872 թվականին։
2001 թվականի տվյալներով Պետրոպավլովկա գյուղում բնակվում էր 2 486 մարդ։ Բնակավայրը զբաղեցնում է 9121 կմ² տարածք։ Բնակչության խտությունը կազմում էր 272,56 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Կուպյանսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1872 թվականին հիմնադրված բնակավայրեր
Չյորնայա (Վյատկայի վտակ)
Չյորնայա (Чёрная), գետ Ռուսաստանում, հոսում է Օմուտինսկի շրջանում, Կիրովի մարզում։ Գետաբերանը տեղակայված է Վյատկա գետի ձախ ափին՝ 1154 կմ հեռավորության վրա։ Գետի երկարությունը 38 կմ է, ավազանի տարածքը 218 կմ2։
Գետի ակունքը գտնվում է Վերին Կամայի բարձունքի ճահճուտներում, Չյորնայա Խոլունիցա գյուղից 7 կմ հյուսիս-արևելք։ Գետը հոսում է հյուսիս-արևելք։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Գործունակություն
Գործունակություն, օբյեկտիվ իրավունքի նորմերով ճանաչված սուբյեկտի ունակությունը՝ ինքնուրույն, գիտակցված գործողություններով իրավաբանական իրավունքներ և պարտականություններ իրականացնելու։
Գործունակությունը կարող է լինել նաև սահմանափակ։ Սահմանափակ գործունակությամբ օժտված են լինում անչափահաս անձինք կամ դատարանի կողմից սահմանափակ գործունակ ճանաչված ֆիզիկական անձինք։ Գործունակությունը սահմանափակվում է սովորաբար հաշվի առնելով տվյալ անձի մտավոր կարողությունները՝ իր կողմից իր գործողությունների կառավարման ունակությունը (մոլախաղերով զբաղվող անձինք, թմրամոլությամբ տառապող անձինք, հոգեկան հիվանդության առկայությունը և այլն)։ Սահմանափակ գործունակ են համարվում նաև օրենքով սահմանված չափահասության տարիքը չբոլորած բոլոր ֆիզիկական անձինք։ Սահմանափակ գործունակության առկայության դեպքում, եթե դա ճանաչվել է դատարանի կողմից, տվյալ որոշման մեջ տվյալ անձի համար նաև նշանակում է խնամակալ անձ կամ պետական մարմին։
Աղբյուրներ
Կատեգորիա:Քաղաքացիական իրավունք Կատեգորիա:Իրավաբանական հոգեբանություն
Գլուշկովո (գյուղ, Շումյաչինսկի շրջան)
Գլուշկովո (Глушково), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։
Հանթինգթոնի գրադարան
Հանթինգթոնի գրադարան, գեղարվեստական հավաքածու և բուսաբանական այգիներ (The Huntington Library, Art Collections and Botanical Gardens ), գիտակրթական կենտրոն ամերիկացի մեծահարուստ Հենրի Հանթինգթոնի ամառանոցի հիմքի վրա, որը գտնվում է Լոս Անջելեսի շրջանում գտնվող Սան Մարինո քաղաքում։
20-րդ դարի առաջին քառորդում երկաթուղային մագնատ Հենրի Հանթինգթոնը (1850—1927 թթ.) հավաքել էր 18-րդ դարի բրիտանական դիմանկարների մասնավոր խոշոր հավաքածու։ Նրան այդ գործում աջակցում էր նրա կինը` Արաբելլա Հանթինգթոնը (1850—1924 թթ.): Հավաքածուի գլուխգործոցների շարքում էին Թոմաս Գեյնսբորոյի «Տղան երկնագույն զգեստով», Թոմաս Լոուրենսի «Վարդագույն զգեստով աղջիկը», Ռոգիր վան դեր Վայդենի Տիրամոր պատկերներից մեկը։
Հանթինգթոնների գործունեության այլ ուղղություններից էր հազվագյուտ գրքերի և հայտնի մարդկանց ինքնագրերի հավաքումը։ Այս առումով մեծ հետաքրքրություն են ներկայացնում.
2006 թվականին հավաքածուն հարստացվել է «Բերնդի» ընկերության գիտական գրականության գրադարանով։ Հանթինգթոն կենտրոնում գործում է գիտական հրատարակչություն և երկու հետազոտական կենտրոն։
Ամառանոցի տարածքի ընդհանուր մակերեսով 120 ակրն զբաղեցնում է Բուսաբանական այգին, որտեղ առկա են հազվագյուտ բույսեր։ Այգու որոշ հատվածներ ձևավորված են չինական, ճապոնական, կորեական ոճերով, կա Շեքսպիրի ստեղծագործություններին նվիրված թեմատիկ այգի։ Տարածքը ձևավորված է Բեատրիքս Ֆարրանդի նախագծով, ով 20-րդ դարի հայտնի լանդշաֆտակառուցողներից է։
Արտաքին հղումներ
Կատեգորիա:ԱՄՆ-ի գրադարաններ Կատեգորիա:Կալիֆոռնիայի շենքեր և կառույցներ Կատեգորիա:1919 հիմնադրված կազմակերպություններ Կատեգորիա:Լոս Անջելեսի թանգարաններ Կատեգորիա:Հյուսիսային Ամերիկայի զբոսայգիներ Կատեգորիա:1928 հիմնադրումներ Կատեգորիա:1928 հիմնադրված թանգարաններ
Գուարանտան դու Նորտի
Գուարանտան դու Նորտի (Guarantã do Norte), համայնք Բրազիլիայում՝ Մատու Գրոսու նահանգի կազմում։ Գտնվում է Մատու Գրոսու գավառի հարավարևմտյան մասում։ Բնակչությունը կազմում է 33 791 մարդ՝ 2006 թվականի տվյալներով։ Գրավում է 4 713,043 կմ² տարածք։ Բնակչության խտությունը՝ 7,2 մարդ/կմ²։
Պատմություն
Քաղաքը հիմնադրվել է 1981 թվականի հունիսի 2-ին։
Վիճակագրություն
Կատեգորիա:Բրազիլիայի բնակավայրեր Կատեգորիա:Մատու Գրոսու նահանգի բնակավայրեր
Փոլդինգ շրջան (Ջորջիա)
Փոլդինգ շրջան (Paulding County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 813 կմ² է, բնակչությունը՝ 81.678 մարդ (2010 թ. տվյալներով)։ Շրջկենտրոնն է Դալլաս բնակավայրը։ Կազմավորվել է 1832 թ.։
Կատեգորիա:Ջորջիայի շրջաններ
Վիտալի Աբդուլով
Վիտալի Զինուրովիչ Աբդուլով (Виталий Зинурович Абдулов, ), ռուս դերասան։
Կենսագրություն
Դպրոցն ավարտելուց հետո Վիտալի Աբդուլովն ընդունվել է Իրկուտսկի էներգաշինարարության ​​ուսումնարան` «շինարարության տեխնիկ» մասնագիտությամբ։
Բանակում ծառայելուց հետո նա փոխել է բազմաթիվ մասնագիտություններ՝ աշխատելով որպես շինարար-մոնտաժող, սանիտար, սրճարանի ադմինիստրատոր և թիկնապահ։
1995 թվականին Վիտալի Աբդուլովն ընդունվել է Իրկուտսկի թատերական ուսումնարան՝ Վալենտինա Ալեքսանդրովնա Դուլովայի մոտ ։
2000 թվականի դիպլոմային ​​ելույթներին ներկա են եղել Ռուսաստանի թատերական արվեստի համալսարանի մանկավարժ Օլգա Վասիլևնա Ֆիրսովան։ Նրա աշխատանքը տեսնելուց հետո Ֆիրսովան Վիտալիին առաջարկել է իր դերասանական կարիերան շարունակել Մոսկվայում։ Վիտալին հայտնվել է մայրաքաղաքում, որտեղ ընդունվել է Մոսկվայի գեղարվեստական ակադեմիական թատրոնի դպրոց-ստուդիա՝ Եվգենի Կամենկովիչի կուրս, որն ավարտել է 2004 թվականին ։
Վիտալի Աբդուլովը կինոյում իր կարիերան սկսել է 2001 թվականին՝ Մոսկվայի գեղարվեստական ակադեմիական թատրոնի դպրոց-ստուդիայում սովորելու տարիներին՝ կատարելով թիկնապահների և ոստիկանների էպիզոդիկ դերեր։
2004 թվականը շրջադարձային է եղել դերասանի համար․ նա նկարահանվել է «Շուկշինյան պատմություններ» ֆիլմում։ REN-TV ալիքի «Զինվորներ» հեռուստասերիալում նկարահանվել է ավագ զինծառայող Եվսեևի դերում, որի շնորհիվ Վիտալի Աբդուլովն արժանացել է ճանաչման։ Այս դերից հետո Վիտալի Աբդուլովն ակտիվորեն նկարահանվել է ֆիլմերում (սուզանավային դիզելիստի դերը «Առաջինն Աստծուց հետո» ֆիլմում, աշխատանքը «Հարեմի տոմս» ֆիլմում, Զագիբայլովի դերը «Տոթ նոյեմբեր» ֆիլմում) և սերիալներում (քաղաքապետի օգնականի դերը «Кадетство», կապիտան Դուրովի դերը «Ժիլինի ուղեկալ» հեռուստասերիալներում)։
2004 թվականին Աբդուլովը կատարել է մոսկվացի տաքսու վարորդի էպիզոդիկ դերը «Բորնի գերակշռությունը» հոլիվուդյան ֆիլմում։ Նկարահանվել է նաև գովազդում․ առանձնակի ժողովրդականություն է ձեռք բերել մաֆիոզ Թոնիի դերը Tele2 բջջային օպերատորի գովազդների ցանկում ։
Վիտալի Աբդուլովն ունի մեկ դուստր՝ Ալիսան։
Ֆիլմագրություն
Վիտալւ Աբդուլովը նկարահանվել է Մեգաֆոն, Tele2, MTS բջջային օպերատորների գովազդներում։
Փաստեր
2019 թվականին փետրվարի 20-ի գիշերը Վիտալի Աբդուլովը Մոսկվայում ծեծի է ենթարկվել, երբ փորձել է շքամուտքից դուրս անել «սոցիալական ցածր պատասխանատվություն» ունեցող կնոջ։ Արդյունքում նա ստացել էր գլխի փափուկ հյուսվածքների վնասվածք ։
Արտաքին հղումներ
Կատեգորիա:Ռուս դերասաններ Կատեգորիա:ՄԳԱԹ դպրոց-ստուդիայի շրջանավարտներ Կատեգորիա:21-րդ դարի դերասաններ
Արքայազն Ջորջ
Քեմբրիջի արքայազն Ջորջ (Prince George of Cambridge in 2019 (cropped).jpg, ծնվ. ), Քեմբրիջի դուքս արքայազն Ուիլյամի և Քեմբրիջի դքսուհի Քեթրինի առաջնեկը։ Երրորդն է ժառանգելու բրիտանական գահը իր հայրական մեծ տատիկից՝ Էլիզաբեթ II-ից, իր հայրական պապիկից՝ Ուելսի արքայազն Չարլզից, և իր հորից հետո։
Հայտարարություն
2012 թվականի դեկտեմբերի 3-ին Քլարենս հաուսը հայտարարեց, որ Քեմբրիջի դուքսն ու դքսուհին սպասում են իրենց առաջնեկին ։ Հայտարությունն արվել է հղիության 12 շաբաթը չլրացած, այսինքն` ավելի շուտ, քան ավանդաբար արվում է, քանի որ դքսուհին հիվանդանոց էր այցելել հղիության փսխման պատճառով ։ Մինչ ծնունդը կարծիք կար, որ այս իրադարձությունը կնպաստի Բրիտանիայի ազգային տնտեսությանը և կապահովեր կենտրոնացում ազգային հպարտության վրա ։ Ուելսցի երգահան Փոլ Մելորը, ով հեղինակել էր "Ubi Caritas et Amor" երգը Արքայազն Ուիլյամի և Քեթրին Միդլթոնի հարսանիքի համար, հեղինակեց մի օրորոցային, որ կոչվում է "Sleep On", իսկ խոսքերի հեղինակն է իռլանդացի երգահան Բրենդան Գրահամը։ Այն ձայնագրվեց նորզելանդացի սոպրանո Հայլի Ուեստերնայի կողմից, որպես նվեր մանկիկին Հուշադրամներ հատվեցին Բրիտանիայի թագավորական դրամահատարանում, Կանադայի թագավորական դրամահատարանում, Ավստրալիայի թագավորական դրամահատարանում ,․ առաջին անգամ էր թագավորական ծնունդը նշվում այդ կերպ ։
Կենսագրություն
Արքայազն Ջորջը կնքվեց հոկտեմբերի 23-ին արքեպիսկոպոս Ջասթին Ուելբի կողմից Սուրբ Հովհաննես Պալատի թագավորական եկեղեցում։ Արարողության ժամանակ օգտագործվել է նույն կնքավազանը, որն օգտագործվել է Վիկտորիա թագուհու Արքայադուստր Վիկտորիայի համար, իսկը ջուրը բերվել էր Հորդանան գետից ։ Թագավորական դրմահատարանը հատեց հուշադրամներ այս առիթով․ առաջին անգամ Բրտանիայի պատմության մեջ դրամ հատվեց քրիստոնեացման իրադարձության առիթով ։ 2016 թվականի հունվարին Ջորջը սկսեց հաճախել Ուեստրաս Մոնտեսորի դպրոց-մանկապարտեզը ։ Իսկ ապրիլին նա լուսանկարվեց փոստային նամականիշների համար իր հայրիկի և պապիկի հետ ։ Ապրիլի 22-ին Ջորջն առաջին անգամ հանդիպեց Միացյալ նահանգների նախագահ Բարաք Օբամայի հետ Նա նկարվեց այն ճոճվող ձիուկի հետ, որն Օբաման էր իրեն նվիրել, երբ ծնվել էր ։
Ծանոթագրություններ
Կատեգորիա:Վինձորներ Կատեգորիա:Մեծ Բրիտանիայի արքայազններ Կատեգորիա:Ուելսի արքայազններ
Միտինո (գյուղ, Ելնինսկի շրջան)
Միտինո (Митино), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ելնինսկի շրջանի բնակավայրեր
Անեզական գոյականներ
Անեզական գոյականներ, մի շարք առարկայանիշ բառեր, որոնք պակասավոր են եզակի թվով արտահայտվելու հնարավորությունից ։ Սրանք համապատասխան եզակի ձևեր չունեն (կամ գրեթե չունեն), իսկ եթե ունեն էլ, ապա իմաստով հոգնակին համարժեք չէ եզակիին ։
Ժամանակակից հայերենին անեզակիության կարգը հատուկ չէ, կամ էլ նրան կառուցվածքային (կաղապարման) նոր ձևեր է տվել։
Անեզական բառեր են օրինակ՝ գրաբարում՝ միտք, կամք, Գուգարք, ռուսերենում՝ ножницы, щипцы, լատիներենում՝ castra, arma և այլն։
Հայ քերականության մեջ ոմանք տարբերակում էին՝ անեզական կամ անեզակի անուն, նաև՝ անեզական գոյական, անեզական դերանուն, անեզական բայ ։
Ռուբեն Նազարեթյան
Ռուբեն Արտավազդի Նազարեթյան, դեղաբան, բժշկական գիտությունների դոկտոր (1971), պրոֆեսոր (1972)։
Կենսագրություն
1945 թվականին ավարտել է Երևանի բժշկական ինստիտուտը։ 1945-1972 թվականներին աշխատել է Երևանի բժշկական ինստիտուտի դեղագիտության ամբիոնում։ 1972-1973 թվականներին եղել է Ընդհանուր հիգիենայի և մասնագիտական հիվանդությունների ԳՀԻ լաբորատորիայի վարիչը, 1973-1991 թվականներին՝ արդյունաբերական թունաբանության լաբորատորիայի ավագ գիտաշխատող։
Աշխատանքները վերաբերում են նոր դեղամիջոցների հայտնաբերմանը, արդյունաբերության մեջ աշխատողների մասնագիտական թունավորումների (քիմիական նյութերով) կանխարգելմանն ու բուժմանը ։
Ծանոթագրություններ
Կատեգորիա:Հայ դեղաբաններ Կատեգորիա:1925 ծնունդներ Կատեգորիա:Դեկտեմբերի 4 ծնունդներ Կատեգորիա:Երևան քաղաքում ծնվածներ Կատեգորիա:1991 մահեր Կատեգորիա:Հունիսի 18 մահեր Կատեգորիա:Երևան քաղաքում մահացածներ Կատեգորիա:Բժշկական գիտությունների դոկտորներ Կատեգորիա:Հայ պրոֆեսորներ Կատեգորիա:Երևանի պետական բժշկական համալսարանի շրջանավարտներ
Հանդուրժողականության միջազգային օր
Հանդուրժողականության միջազգային օր (ՄԱԿ-ի պաշտոնական լեզուներով՝ International Day for Tolerance, Día Internacional para la Tolerancia), ամենամյա տոն, որը նշվում է նոյեմբերի 16-ին ։ Այս միջազգային օրը հանդիսավորությամբ հռչակվել է ՅՈՒՆԵՍԿՕ-ի «Հանդուրժողականության սկզբունքների հռչակագրում», որը հաստատվել է 1995 թվականին ՅՈՒՆԵՍԿՕ-ի 28-րդ գլխավոր կոնֆերանսում (№ 5.61 բանաձև) ։
Ըստ հռչակագրի՝ հանդուրժողականություն նշանակում է հարգել, ընդունել և ճիշտ հասկանալ աշխարհի մշակույթների հարուստ բազմազանությունը, ինքնարտահայտման ձևերն ու մարդկային անհատականության միջոցները։ Հռչակագիրը սահմանում է, որ «մարդիկ իրենց բնույթով տարբերվում են արտաքին տեսքով, դիրքով, խոսքով, վարքագծով և արժեքներով, իրավունք ունեն ապրել աշխարհում և պահպանել իրենց անհատականությունը» ։
Հռչակագիրը դիտարկում է անհանդուրժողականության հետևանքով մարդկությանը սպառնացող վտանգները, առաջարկում անհանդուրժողականության դեմ պայքարի մեթոդներ և ծրագրեր։
Պատմություն
1997 թվականին ՄԱԿ-ի գլխավոր ասամբլեան (№ A/RES/51/95 բանաձև) նաև ՄԱԿ-ի անդամ պետություններին առաջարկել է նշել այն որպես Միջազգային օր։ Գլխավոր ասամբլեան այս բանաձևում հղում է կատարում հանդուրժողականության վերաբերյալ ՄԱԿ-ի տարվա մասին իր որոշումներին, վկայակոչում է ՄԱԿ-ի կանոնադրությունը, որում սահմանվում է, որ հանդուրժողականության սկզբունքը պետք է կիրառվի պատերազմների կանխման ժամանակ, նկատի է առնում ՅՈՒՆԵՍԿՕ-ի որոշումը Հանդուրժողականության սկզբունքների հռչակագիրը հաստատելու մասին։
Հանդուրժողականության միջազգային օրվա կապակցությամբ 2005 թվականին հղած իր ուղերձում ՄԱԿ-ի գլխավոր քարտուղարն ասել է, որ անհանդուրժողականության դեմ պայքարը ՄԱԿ-ի գործունեության գլխավոր ուղղություններից մեկն է։ Բնակչության աճի և միգրացիայի ավելացման պայմաններում ամբողջ աշխարհում այլատյացության և ծայրահեղականության աճ է տեղի ունեցել։ Հանդուրժողականություն, ինչպես ուղերձում է ասվել, նշանակում է, որ պետք է ավելի շատ բան իմանալ միմյանց մասին, բացահայտել միմյանց ավանդույթներն ու հավատալիքները։ Պետք է հարգել միմյանց որպես անհատներ, որոնք ինքնուրույն են որոշում իրենց ինքնօրինակությունը, կրոնական և մշակութային պատկանելությունը, որպես անհատներ, որոնք հասկանում են, որ մենք կարող ենք գնահատել մեր առանձնահատկությունները՝ չատելով մյուսներինը։
ՅՈՒՆԵՍԿՕ
1995 թվականին ՅՈՒՆԵՍԿՕ-ն Մադանջիթ Սինգհի մրցանակ է սահմանել հանդուրժողականության և ոչբռնության խրախուսման համար։ Մրցանակը սահմանվել է Մադանջիթ Սինգհի (Madanjeet Singh) միջոցներով։ Շնորհվում է երկու տարին մեկ անգամ՝ Հանդուրժողականության միջազգային օրը, կազմակերպություններին և անձանց՝ հանդուրժողականության և ոչբռնության հաստատման գործունեության համար։
Արտաքին հղումներ
Կատեգորիա:ՄԱԿ-ի միջազգային օրեր Կատեգորիա:Նոյեմբերի 16 Կատեգորիա:ՅՈՒՆԵՍԿՕ Կատեգորիա:Մարդու իրավունքներ
Խիկար (անձնանուն)
Խիկար, հայկական անուն։ Առաջացել է Խիկար իմաստունի անունից։ Նշանակում է «իմաստուն, իմաստակ»։ Որպես իգական անուն սկսել է գործածվել 14-րդ դարից։ Այժմ արական անձնանուն է և քիչ գործածական ։
Ծանոթագրություններ
Կատեգորիա:Հայկական իգական անձնանուններ
Շղթայազարդ օրորոց
«Շղթայազարդ օրորոց» (Колыбель с гирляндами), ոսկերչական ձու, որը դարձավ Ֆաբերժեի 52 զատկական ձվերից մեկը՝ պատրաստված Կարլ Ֆաբերժեի ընկերությունում Ռուսաստանի կայսերական ընտանիքի համար։ Այն ստեղծվել է 1907 թվականին Նիկոլայ II կայսեր պատվերով։ Ոսկերչական ձուն Նիկոլայը Զատկի տոնին նվիրել է մորը՝ այրիացած կայսրուհի Մարիա Ֆեոդորովնային ։
Այսօր «Շղթայազարդ օրորոց» ոսկերչական կայսերական ձուն գտնվում է Ռոբերտ Լիի մասնավոր հավաքածուում (Ամերիկայի Միացյալ Նահանգներ)։
Դիզայն
«Շղթայազարդ օրորոց» կայսերական ոսկերչական ձուն պատրաստված է Լյուդովիկոս XVI-ի ոճով ։ Այն ոսկուց է՝ պատված բաց երկնագույն և կանաչ թափանցիկ էմալով, շողշողուն էմալով։ Զարդարված է էմալե վարդերի շարքով և թափանցիկ զմրուխտե կանաչ էմալե տերևներով։ Ոսկերչական ձվի զարդաքանդակների ստեղծման ժամանակ օգտագործվել են՝ ադամանդ, սուտակ, մարգարիտ, սպիտակ օնիքս և մետաքս ։ Ձուն տեղադրված է չորս սյունից կազմված ոսկե օրորոցի վրա, որի սյուները գունավոր ուսկուց են պատրաստված ։ Միևնույն ժամանակ օրորոցն էլ հենվում է սպիտակ օնիքսից պատրաստած տակդիրի վրա ։
Անակնկալ
Այս պահի դրությամբ ձվի անակնկալը կորսված է ։ Հնարավոր է, որ այն պատրաստված է ոսկուց, սպիտակ էմալից, սուտակից, մարգարիտից, ադամանդից (հնարավոր է ջրաներկ՝ փղոսկրի վրա)։
Պատմություն
Նիկոլայ II կայսրը «Շղթայազարդ օրորոց» ձուն մորը՝ Մարիա Ֆեոդորովնային 1907 թվականի Զատկի տոնին է նվիրել ։ 1917 թվականի Ռուսական հեղափոխության ժամանակ հեղափոխականները հափշտակեցին կայսերական ձվերի հավաքածուն և ուղարկեցին Կրեմլի զինապալատ։ Դրանից հետո ձուն վաճառում են Նյու Յորքի Համմերի պատկերասրահին ։ 1930 թվականից տեղագրությունը անհայտ է։ 1962 թվականից ձուն գտնվում է ԱՄՆ-ում՝ մասնավոր հավաքածուում։ Վերջին անգամ այն ցուցադրության է ներկայացվել 1989 թվականին՝ Սան Դիեգոյում։ Նույն թվականին Սոթբիս աճուրդի տանը վաճառվել է անանուն գնորդին։ Այսօր ձուն ԱՄՆ-ում է՝ Ռոբերտ Մ. Լիի մասնավոր հավաքածուում ։
Արտաքին հղումներ
Կատեգորիա:Ոսկերչություն Կատեգորիա:Ռուսաստանի պատմություն Կատեգորիա:1907 աշխատություններ Կատեգորիա:Ֆաբերժեի ձվեր Կատեգորիա:Ֆաբերժե
Ալեքսանդր Գուրգենով
Ալեքսանդր Շալվոյի Գուրգենով, հայ դաշնակահար, մանկավարժ։ Պրոֆեսոր (2004 թվական)։
Կենսագրություն
Սովորել է Լվովի կոնսերվատորիայում (1969–1971 թվականներին), ավարտել Երևանի պետական կոնսերվատորիան (1974 թվական) և ասպիրանտուրան (1978 թվականին, երկուսն էլ՝ ղեկավար Աննա Ամբակումյան)։
Դաշնակահարների համաուկրաինական (1969–1971 թվականներին), այսրկովկասյան (1972 թվական) մրցույթների դափնեկիր։
Կատեգորիա:Հայ դաշնակահարներ Կատեգորիա:Հայ մանկավարժներ Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Տիգրան Փարվանյան
Տիգրան Ջանիբեկի Փարվանյան, հայ ռազմական գործիչ։ Գեներալ-լեյտենանտ (2020) ։
Կենսագրություն
Տիգրան Փարվանյանը ծնվել է 1967 թվականի սեպտեմբերի 21-ին, Ապարան քաղաքում։ 1985 թվականին ավարտել է տեղի թիվ 1 միջնակարգ դպրոցը։ 1985-1989  թվականներին սովորել և ավարտել է Օրջոնիկիձեի բարձրագույն համազորային հրամանատարական ուսումնարանը։ 1989-1992 թվականներին ծառայել է ԽՍՀՄ զինված ուժերում։ 1992-1994 թվականներին ակտիվ մասնակցություն է ունեցել մարտական գործողություններին։ 1995 թվականին նշանակվել է ՀՀ պաշտպանության նախարարության N զ/մ շտաբի պետի տեղակալ, այնուհետև՝ հրամանատարի տեղակալ, 1996 թվականի հունիսին՝ ՀՀ ՊՆ N զ/մ-ի առաջին մոտոհրաձգային գումարտակի հրամանատար։ 1998-2001 թվականներին ընդունվել և ավարտել է ՌԴ ՊՆ Ֆրունզեի անվան ռազմական համազորային ակադեմիան։ 2001 թվականի օգոստոսից նշանակվել է ՀՀ ՊՆ N զ/մ-ի հրամանատարի տեղակալ, 2003 թվականի սեպտեմբերից առաջխաղացման կարգով նշանակվել է ՀՀ ՊՆ 70179 զ/մ-ի հրամանատար, 2009 թվականի մայիսից՝ ՀՀ ՊՆ N զ/մ-ի հրամանատար, 2009 թվականի փետրվարից առաջխաղացման կարգով նշանակվել է ՀՀ ՊՆ 27527 զ/մ-ի հրամանատարի տեղակալ, 2009 թվականի հոկտեմբերից նշանակվել է ՀՀ ՊՆ N զ/մ-ի շտաբի պետ, հրամանատարի տեղակալ, 2013 թվականի մարտից առաջխաղացման կարգով նշանակվել է ՀՀ ՊՆ 1-ին ԲԿ հրամանատար, 2018 թվականի փետրվարին առաջխաղացման կարգով նշանակվել է Զորքերի (ուժերի) միացյալ խմբավորման հրամանատար  ։
Ծանոթագրություններ
Կատեգորիա:Հայ ռազմական գործիչներ Կատեգորիա:Հայ զինվորականներ Կատեգորիա:Գեներալ-լեյտենանտներ Կատեգորիա:«Հայրենիքին մատուցած ծառայությունների համար» 1-ին աստիճանի մեդալակիրներ Կատեգորիա:«Հայրենիքին մատուցած ծառայությունների համար» 2-րդ աստիճանի մեդալակիրներ Կատեգորիա:Գեներալ-մայորներ
Հելեն ֆոն Ֆորսթեր
Հելեն ֆոն Ֆորսթեր կամ Հելեն Շմիդմեր (Helene von Forster, ), գերմանացի կանանց իրավունքների ակտիվիստ և գրող   ։ Նա համարվում է Նյուրնբերգում ֆեմինիստական շարժման չափավոր «բուրժուական» թևի կարևոր ներկայացուցիչը ։ Վայմարյան ​​Գերմանիայում քաղաքական պաշտոն ստանձնած առաջին կինն է (1919) ։
Կենսագրություն
Հելեն Շմիդմերը ծնվել է Նյուրնբերգում՝ իր ծնողների չորս գրանցված երեխաներից ավագը։ Նրա հայրը՝ Քրիստիան Շմիդմերը, քաղաքի գործարար համայնքի ակնառու ներկայացուցիչ էր և լարեր և մալուխներ արտադրող գործարանի սեփականատեր։ Նրա մայրը, որի ծննդյան անունը Նանետ Լոտց էր, մոտակա Սաքսեն Կոբուրգի և Գոթայի դքսության բարձրագույն պետական ծառայողի դուստր էր։ Նա հաճախել է «Պորտշեի ինստիտուտի բարձրաշխարհիկ աղջիկների քաղաքային դպրոց» (Portsche Institut zur Städtischen Höheren Mädchenschule, ինչպես այդ ժամանակ հայտնի էր) քաղաքի կենտրոնի հեղինակավոր դպրոց, այնուհետև, ինչպես այն ժամանակվա բարեկեցիկ աղջիկների համար սովորական էր, նա պաշտոնական կրթությունը շարունակել է Լոզանի գիշերօթիկ դպրոցում։ Վաղ տարիքից նա առանձնահատուկ հետաքրքրություն է ցուցաբերել գրականության նկատմամբ ։
1882 թվականի սեպտեմբերի 20-ին Հելեն Շմիդմերն ամուսնացել է Նյուրնբերգի առաջատար ակնաբույժ դոկտոր Զիգմունդ ֆոն Ֆորսթերի (1851 - 1939) հետ, ում հետ ծանոթացել էր գրական միջոցառումներին ։ Նրանք բնակություն են հաստատել Նյուրնբերգում։ Հելենը օգնում էր ամուսնուն իր աշխատանքի հարցում․ նրա հումորը և ջերմ սրտացավությունը գնահատում էին հիվանդները ։ 1894 թվականին ծնվել է նրանց դուստրը։
Գրական գործունեություն
Դեռ երիտասարդ կին էր նա, երբ սկսել է գրել քնարական բանաստեղծություններ, ինչպես նաև ավելի թեթև բանաստեղծություններ, որոնց հատորներ է հրատարակել։ Ստացված հասույթը նա փոխանցել է բարեգործական նպատակներին ։ Նա կարճ կատակերգություն է գրել «Պեգնիցի ծաղիկների շքանշան» կոչվող գրական ընկերության (Pegnesischer Blumenordenn , Նյուրնբերգում առ այսօր գործող գրական ընկերություն, որի անվանումը Պեգնից գետի հետ է կապված և այդքան էլ չի համապատասխան ընտրություն չէ ) տոնակատարության համար։ Հետագայում էլ է գրել բեմական պիեսներ, ինչպիսիք են «Ամրոցի կինը» (Das Burgweiblein, 1902), «Մարտին Բեհայմի տանը» (Im Hause Martin Behaims», 1907), վերջինիս պրեմիերան համապատասխանեցվել է Գերմանիայի աշխարհագրության օրվա հետ, և «Ուռնի պատմություն» (Historie einer Urne, 1913), «Ֆեստշպիել» («Festspiel», 1914), որը գրվել է ի պատիվ Գերմանիայի մարդաբանության, էթնոլոգիայի և վաղ պատմության 44-րդ համագումարի։
Հասարակական գործունեություն
Ֆոն Ֆորսթերը նաև իր գրական տաղանդն ու հեղինակությունը ներդրել է կանանց շարժման ծառայության մեջ, որում նա ներգրավված է եղել 1893 թվականին կամ մինչև այդ ։ Հենց այդ ժամանակ էլ նա համագործակցել է Բերտա Կիպֆմյուլլերի հետ և նոյեմբերի 16-ին պաշտոնապես բացել է «Կանանց բարեկեցության ասոցիացիայի» (Verein Frauenwohl) նյուրնբերգյան մասնաճյուղը, որը պարտավորվում էր բարելավել կանանց կյանքի պայմանները քաղաքում և դրա մերձակա շրջաններում ։ Հելեն ֆոն Ֆորսթերն այդպիսով դարձել է ասոցիացիայի առաջին նախագահը ։ Շուտով անդամակցողների թիվը հասել է 2000-ի։ Ասոցիացիան կազմակերպեց երեկոյան դասընթացներ, որոնք ընդգրկում էին այնպիսի հարցեր, ինչպիսիք են տնային տնտեսությունն ու բյուջետավորումը, ձեռագործ աշխատանքներն ու լեզուները։ Ասոցիացիան հիմնադրել և ղեկավարել է «Նոր Նյուրնբերգի կանանց աշխատանքային դպրոցը» (Neue Nürnberger Frauenarbeitsschule) և 1898 թվականից կանանց հետծննդյան առաջին հանրակացարանը Բավարիայում, որը Նյուրնբերիգի Սուրբ Յոհանիսի թաղամասում գտնվող նորակառույց քաղաքային հիվանդանոցի կողքին էր։ Սա դիտվեց կարևոր գործնական առավելություն, որն աշխատող կնոջը հնարավորություն էր տալիս երեխաներին աշխարհ բերել բժշկական հսկողության ներքո ։
1894 թվականին նա կազմակերպել է «Գերմանուհիների համազգային ասոցիացիայի» (Allgemeiner Deutscher Frauenverein) նյուրնբերգյան մասնաճյուղը, որը համազգային կազմակերպություն էր, գործում էր 1860-ական թվականներից, բայց որը մեծապես ընդլայնվել էր 1890-ականների ընթացքում ։ Հելենը դարձավ տարածաշրջանի գործադիր իշխանության մշտական անդամ։ Այս կազմակերպությունը հետաքրքրվում էր կանանց շարժման հետ կապված տարբեր խնդիրներով, սակայն հիմնական շեշտը դրված էր կանանց վերապատրաստման և կրթության վրա։ Ֆոն Ֆորսթերը դարձավ Նյուրնբերգյան մասնաճյուղի առաջին նախագահը։ Կոմիտեի աշխատանքում նա գովասանքի է արժանացել իր խոսքի ճկուն օգտագործման համար, ինչպես նաև մարդկային ինտուիցիայի և ջերմության համար, որով առաջնորդում էր իր նախագահած հանդիպումները ։ Այդ ընթացքում, նրա «Կինը՝ տղամարդու օգնականը» (Die Frau, die Gehilfin des Mannes) գիրքը, որը լույս էր տեսել նախորդ տարի, ավելի ու ավելի մեծ ուշադրության էր արժանանում ։ 1895 - 1909 թվականներին նա եղել է կանանց վիճակը բարելավելու նպատակին ուղղված մի շարք այլ կազմակերպությունների հիմնադիր կամ համահիմնադիր ։
Քաղաքական գործունեություն
Հելեն ֆոն Ֆորսթերը միացավ Առաջադեմ ժողովրդական կուսակցությանը («Fortschrittliche Volkspartei» / FVP)՝ անդամ մնալով 1918 թվականից հետո, երբ կուսակցության միաձուլումից հետո, FVP– ն դարձավ նոր՝ Գերմանական ժողովրդավարական կուսակցության («Deutsche Demokratische Partei» / DDP) մաս։ 1914-1918 պատերազմի ընթացքում Հելեն ֆոն Ֆորսթերը ղեկավարել է Նյուրնբերգի իր կազմակերպության Կարմիր խաչի հիվանդանոցը։ Նա քաղաքում հիմնել է նաև կանանց կրթական հաստատություն։ Պատերազմի ժամանակ, երբ շատ տղամարդիկ հեռու էին ընտանիքից, կանայք ավելի կարևոր դերակատարում ունեցան տնային գործերի լուծման հարցում, և ինչպես շատերը, պատերազմի ավարտին Ֆորսթերը համոզվել է, որ կանայք իրավունք ունեն քվեարկելու համապետական ​​և տեղական ընտրություններում նույն հիմքով, ինչ տղամարդիկ։ Ի դեպ, նոր՝ Վեյմարյան սահմանադրությունը, որը գործի է դրվել 1918-1919 հեղափոխության ժամանակ, կանանց հավասար քվեարկության իրավունք է տվել (մի շարք այլ նորամուծությունների հետ միասին, որոնք ժամանակին շատ քննարկումների տեղիք են տվել), և 1919 թվականին ֆոն Ֆորսթերը դարձավ DDP քաղաքային խորհրդի անդամ ։ Քաղաքային խորհրդի անդամակցության արդյունքում 1919 թվականին նա դարձրել է նոր՝ հանրապետական ​​Գերմանիայի քաղաքական պաշտոն ունեցող առաջին կինը ։ Աշխատելով իր կուսակից գործընկեր և խորհրդական Ագնես Գերլախի (1888-1976) հետ՝ Հելենը եռանդորեն խթանում էր բարեկեցության միջոցառումների, կույրերին աջակցելու, աղջիկների դպրոցական կրթության և կանանց առողջության հարցերը, ինչպես նաև արվեստին և ընդհանուր առմամբ կրթությանը օժանդակող միջոցառումները ։
Աղբյուրներից մեկի համաձայն, Հելեն ֆոն Ֆորսթերի առողջությունը քայքայվել է քաղաքային խորհրդի անդամի իր դերում և նախընտրական քարոզարշավում գործադրած մեծ ջանքերի հետևանքով՝ արագացնելով նրա մահը։ Նա մահացել է 1923 թվականի նոյեմբերի 16-ին, Նյուրնբերգում ։
Ծանոթագրություններ
Կատեգորիա:Գերմանացի կին ակտիվիստներ Կատեգորիա:Գերմանացի գրողներ Կատեգորիա:Կանանց իրավունքների ակտիվիստներ Կատեգորիա:Կին քաղաքական պաշտոնյաներ
Իդրոտսպարկեն
Իդրոտսպարկեն, մարզադաշտ Նոռչյոպինգ քաղաքում։ «Նոռչյոպինգ» ֆուտբոլային ակումբի տնային մարզադաշտն է։ Մարզադաշտը բացվել է 1903 թվականին ։ 2008-2009 թվականների ընթացքում մարզադաշտը վերանորոգվել է։
Արտաքին հղումներ
Կատեգորիա:Մարզադաշտեր այբբենական կարգով Կատեգորիա:Ֆուտբոլային մարզադաշտեր
Գառնիկ Շախկյան
Գառնիկ Սմբատի Շախկյան, հայ ճարտարապետ, (1993), պրոֆեսոր (1994), ՀՀ գիտության վաստակավոր գործիչ, (2012)։
Կենսագրություն
1961 թվականին ավարտել է Երևանի պոլիտեխնիկական ինստիտուտը, սովորել է Երևանի պոլիտեխնիկական ինստիտուտի ասպիրանտուրան՝ ճարտարապետություն մասնագիտության գծով։ 1987 թվականին վերապատրաստման դասընթացներ է անցել Մոսկվայի ճարտարապետության ինստիտուտում։ 1992 թվականին սովորել է ՀՀ ԳԱԱ Արվեստի ինստիտուտում։ 1961-1967 թվականներին եղել է Ալավերդի քաղաքի գլխավոր ճարտարապետը, 1967-1978 թվականներին` Հայկոմուննախագիծ ինստիտուտի գլխավոր մասնագետ, ճարտարաշինական բաժնի վարիչ։ 1978 թվականից դասախոսում է Երևանի պոլիտեխնիկական ինստիտուտի ճարտարապետության տեսության, պատմության և հուշարձանների վերականգնման ամբիոնում։ Հեղինակ է 15 գրքի, 250-ից ավելի հոդվածների։
Հեղինակ է հետևյալ ճարտարապետական կառույցների`
Ծանոթագրություններ
Կատեգորիա:1937 ծնունդներ Կատեգորիա:Ապրիլի 22 ծնունդներ Կատեգորիա:Շնող գյուղում ծնվածներ Կատեգորիա:ՀՀ գիտության վաստակավոր գործիչներ Կատեգորիա:Հայ ճարտարապետներ Կատեգորիա:ՀՊՃՀ շրջանավարտներ Կատեգորիա:Հայաստանի ճարտարապետների միության անդամներ Կատեգորիա:Հայաստանի գրողների միության անդամներ